open-index/open-wikipedia-markdown huggingface dataset:
Mario Bettini

**Mario Bettini** (latinisert *Marius Bettinus*; født 6. februar 1582 i Bologna i Kirkestaten, død 7. november 1657 samme sted) var en italiensk matematiker og astronom. 

Bettini, som var jesuitt (inntrådt i ordenen i 1595) og professor i filosofi, moralteologi og matematikk i Parma, avhandlet i flere av sine verk akustiske og matematisk musikalske emner. 

Månekrateret Bettinus har fått sitt navn etter ham av Giovanni Battista Riccioli i 1651.

## Verker

* *Rubenus hilarotragoedia satyropastoralis* (Parma 1614)
* *Ludouicus. Tragicum syluiludium* (Parma 1622)
* *Lyceum e moralibus, politicis, ac poeticis* (Venezia 1626)
* *Florilegium variorum poematum, et dramatum pastoralium* (Lyon 1633)
* *Apiaria Universae Philosophiae Mathematicae* (1642)
* *Aerarium Philosophiae Mathematicae* (Bologna 1648)
* *Recreationum Mathematicarum* (Bologna 1659)

## Referanser


## Litteratur
* Robert Eitner: *Biographisch-bibliographisches Quellenlexikon der Musiker und Musikgelehrten.* Bd. 2, 1900, s.v.
* Carlos Sommervogel: *Bibliothèque de Compagnie de Jésus.* Brüssel & Paris 1890-1909, s.v.
*
Lonicera implexa

***Lonicera implexa*** er en klatreplante i kaprifolfamilien.

Den skiller seg fra slektningen *[[Lonicera etrusca]]* ved å ha eviggrønne, læraktige blader og ved at blomsterklasene ikke har stilker. Arten er forvedet og kan bli opptil to meter høy. Det er omtrent seks blomster i hver klase. Blomstene er kremfargete, men er røde på utsiden. Den vokser i skog og maquis og er utbredt i hele middelhavsområdet.


Lonicera implexa TalloyHojasaxiales 2010-6-08 DehesaBoyaldePuertollano.jpg|Stengel og blader
Lonicera implexa enfoque 2010-6-08 DehesaBoyaldePuertollano.jpg|Blomster
Lonicera implexa 2.JPG|Bær
Lonicera implexa Habitus 2009May10 SierraMadrona.jpg|Vekstform


## Litteratur
* 
* 

## Eksterne lenker
*
Chuka-massakren

**Chuka-massakren** var en hendelse i byen Chuka i dagens Tharaka-Nithi fylke i Kenya i juni 1953, hvor soldater fra B-kompaniet i det britiske King's African Rifles drepte 20 ubevæpnede personer under Mau Mau-opprøret.

De britiske soldatene gikk inn i Chuka 13. juni 1953 for å jage ut opprørere som de mistenkte gjemte seg i den nærliggende skogen. I løpet av de neste dagene hadde soldatene fanget og henrettet 20 personer de av ukjente årsaker mistenkte for å være Mau Mau-opprørere. Det er senere avklart at de fleste av de henrettede i virkeligheten tilhørte den vennligsinnede Kikuyu Home Guard - en lojalistisk milits som ble rekruttert av britene til å bekjempe geriljaen. I en atmosfære av grusomheter og gjengjeldelser ble saken feid under teppet og ingen ble stilt for retten for massakren.

Bare dager etter massakren ankom den nye britiske øverstkommanderende for Kenya, George Erskine. Han ønsket umiddelbart å endre adferden til de britiske sikkerhetsstyrkene, og sendte ut et direktiv hvor han slo fast: «I will not tolerate breaches of discipline leading to unfair treatment of anybody», og sendte ordre om at «every officer ... should stamp on at once any conduct which he would be ashamed to see used against his own people.» I dette tilfellet besluttet imidlertid Erskine å dekke over hva som hadde skjedd.

## Referanser
Francesco Lana Terzi

**Francesco Lana Terzi** (født 10. desember 1631 i Brescia, død 26. februar 1687 samme sted) var en italiensk jesuitt og naturforsker.

I 1670 kom han med forløperen til der vi i dag kaller luftballong. Hans idé var å man skulle feste fire stykk lufttomme sfærer i en båtlignende konstruksjon. Hvordan man skulle tømme sfærene hadde han derimot ikke kommet fram til.

Han fikk og utviklet også en ide om blindeskrift.

## Verker
* *Prodromo ovvero saggio di alcune inventione nuove premesso all'arte Maestra Opera che prepara il P. Francesco Lana, Bresciano della Compagnia di Giesu. Per mostrare li più reconditi proncipij della Naturale Filosofia, riconosciuti con accurata Teorica nelle più segnalate inventioni, ed isperienze fin'hora ritrovate da gli scrittori di questa materia & altre nuove dell'autore medesimo*. – Brescia : Rizzardi, 1670
* *Magisterium naturae et artis, opus physicale matematicum*. – Brescia : Jo. Maria Ricciardi, 1684-86 [Band 1 & 2] & Parma : H. Rosati, 1692 [Band 3]

## Referanser


## Litteratur
* Balthasar Wilhelm: *Die Anfänge der Luftfahrt: Lana-Gusmão; zur Erinnerung an den 200. Gedenktag des ersten Ballonaufstieges (8. Aug. 1709 - 8. Aug. 1909)*, Hamm i. W. 1909
* Ulrich Magin: *Luftschiffe im 17. Jahrhundert?*, i: JUFOF Heft 158/2005, Seite 60-61
* Flavio Mucia: *La nave volante che ha fatto storia*, in: Giornale di Brescia vom 10. März 2005, Seite 33
* Carlos Sommervogel: *Bibliothèque de la Compagnie de Jésus, première partie: Bibliographie par les pères Augustin et Aloys De Backer; seconde partie: Histoire par le père Carayon*, Band 4, Brüssel 1960 (= Erstausgabe von 1893), Seite 1441–1445

## Eksterne lenker
* Schriften von Francesco Lana Terzi im Opac des Servizio Bibliotecario Nazionale (Normeintrag)
* Eintrag bei Pierer
* , auch hier
 
* Das Flugboot auf Briefmarken 
* Abbildung des Luftschiffes von Francesco Lana de Terzi

* Abbildung der Blindenschrift von Lana di Terzi
* Kurzer Hinweis zur Blindenschrift von Lana de Terzi
Lonicera etrusca

***Lonicera etrusca*** er en klatreplante i kaprifolfamilien.

Den skiller seg fra slektningen *[[Lonicera implexa]]* ved å være løvfellende og ved at blomsterklasene sitter på lange stilker. Planten er forvedet og kan bli opptil fem meter høy. Blomstene er gulhvite, som regel med et purpur skjær. Arten vokser i maquis og garrigue og er utbredt i hele middelhavsområdet unntatt Balearene.


Lonicera etrusca Conero 0093.JPG|Vekstform
Lonicera etrusca 3.jpg|Blomster
Lonicera etrusca Conero 0090.JPG|Bær


## Litteratur
* 
* 

## Eksterne lenker
*
Sognsvannsveien (Oslo)

**Sognsvannsveien** (9–67, 10–60) er en vei på Gaustad i bydelene Nordre Aker og Vestre Aker i Oslo. Den begynner ved en rundkjøring ved Klaus Torgårds vei, like ved Rikshospitalet trikkeholdeplass, og går oppover åsen mot Sognsvann. Ved Tuggerud er det bom, slik at det er begrensinger på kjøring videre oppover mot Sognsvann. Veiløpet ble lagt om i forbindelse med byggingen av Rikshospitalet. Opprinnelig begynte veien ved Slemdalsveien, og det gjenstår fremdeles en liten stump i forbindelse med den.

Mye av bebyggelsen er knyttet til sykehus og utdannelse. I nr. 9 er et bygningskompleks for preklinisk medisin ved Universitetet i Oslo (ark. Hultberg, Resen, Throne-Holst og Boiguslawski, oppført 1978), med tilbygg innviet i 2013. Rikshospitalet er i nr. 10–20. Gaustad sykehus er i nr. 21. I nr. 50 er den tidligere husmannsplassen Snusrud (under Vestre Gaustad). I nr. 53–57 var Sogn senter for barne- og ungdomspsykiatri, senere Barne- og ungdomspsykiatrisk avdeling og deretter Ungdomsseksjonen ved Oslo universitetssykehus. I nr. 59 er tidligere Sognsvann skole og i nr. 67 tidligere Sogn skole, som begge inngår i Nordre Aker skole fra 2009.

## Referanser


## Kilder
* 

## Eksterne lenker
*
Solbergliveien (Oslo)

**Solbergliveien** (1–119, 2–118B) er en vei på Godlia og Oppsal i bydel Østensjø i Oslo. Den går fra Damfaret til Hellerudveien. Omtrent midt i veien, ved Godliaveien, er det stengt for gjennomkjøring.

Veien fikk navn i 1926 etter gårdsbruket Solberg, som lå i området.

Mye av bebyggelsen er boligblokker i OBOS-borettslagene Skøyenåsen, Skøyenlia, Stormyra og Solhøgda. Oppsal kirke er i nr. 85.

## Referanser


## Kilder
* 

## Eksterne lenker
*
Stasjonsveien (Oslo)

**Stasjonsveien** (1–71, 2–66) er en vei på Slemdal, Holmen og Hovseter i bydel Vestre Aker i Oslo. Den går fra Risalleen ved Slemdal stasjon og vestover til Jeppes vei vest for Hovseter stasjon. Vestover fra Jeppes vei er det gangveiforbindelse til andre lokale veier og hus.

Navnet ble vedtatt i 1917. Veien er en viktig øst/vest-forbindelse i sitt område. Østre del av veien er preget av villabebyggelse fra 1940- og 1950-årene.

## Bebyggelse i utvalg
* Nr. 1: Slemdal skole 
* Nr. 2–4: Slemdal senter
* Nr. 11:Villa Sirilund, i mange år Harald Griegs bopæl
* Nr. 24: Gressbanen, idrettsanlegget til Idrettsforeningen Ready
* Nr. 45–49: Tre fireetasjers blokker fra rundt 1950
* Nr. 51–53. En kombinasjon av boligblokk og forretningsbygg fra begynnelsen av 1950-årene
* Nr. 50–56: Fire tomannsboliger fra slutten av 1940-årene
* Nr. 71: Husebyhagen seniorboliger (oppført 1990)

## Kilder
* 

## Eksterne lenker
*
Spångbergveien (Oslo)

**Spångbergveien** (1A–25, 22A–34B) er en vei på Tåsen i bydel Nordre Aker i Oslo. Den har form som en skjev hestesko og går på vestsiden av Tåsenveien med start og slutt i denne.

Veien fikk navn i 1921 etter løkkeeiendommen Spångberg. Den har Tåsen hagebys karakteristiske småhusbebyggelse. I nr. 25 er Nic. Waals Institutt (ark. Lund & Slaatto, oppført i 1968).

## Kilder
* 

## Eksterne lenker
*
Stovnerfaret (Oslo)

**Stovnerfaret** (1–25, 4–136) er en vei på Stovner (bydel Stovner) i Oslo. Den går fra Stovnerbakken og vestover til Stovner kirke (nr. 25), der den ender i en snuplass.

Navnet ble vedtatt i 1939. Sørsiden av veien er preget av rekkehusbebyggelse fra slutten av 1960-årene tilsluttet Stovner borettslag. Stovner skole er i nr. 17.

## Referanser


## Kilder
* 

## Eksterne lenker
*
Calicotome villosa

***Calicotome spinosa*** er en busk i erteblomstfamilien.

Den blir opptil tre meter høy. Greinene sitter tett og er dekket av torner. Bladene felles tidlig på sommeren for å redusere vanntap i den tørre og varme årstiden. Den er svært lik torngyvel (*Calicotome spinosa*), men belgen er hårete. Arten vokser i maquis, garrigue og på tørre, steinete steder. Den er utbredt i hele middelhavsområdet, men mangler på mange av de minste øyene.


Calycotome villosa1.jpg|Torner
Calycotome villosa.jpg|Blomster
Calycotome villosa ce.JPG|Belger
Calycotome villosa 10.JPG|Typisk habitat


## Litteratur
* 
* 

## Eksterne lenker
*
Lara González

**Lara González** er navnet til flere personer:

*Lara González Ortega (f. 1992), en spansk håndballspiller
*Lara González Oteiza (f. 1986), en spansk turner
Sverre Iversens vei (Oslo)

**Sverre Iversens vei** (1–41; ingen partallsadresser) er en vei på Romsås i bydel Grorud i Oslo. Den går fra Ravnkollbakken til Odvar Solbergs vei og utgjør en del av ringveien rundt bebyggelsen på Romsås.

Veien fikk navn i 1969 etter politikeren Sverre Iversen (1869–1967).

Nr. 1–33 tilhører Røverkollen borettslag. Bjøråsen skole er i nr. 37.

## Referanser


## Litteratur
* Oslo byleksikon: Sverre Iversens vei

## Eksterne lenker
*
Gränspolisen

**Gränspolisen** (grensepolitiet) er avdelingen innen Sveriges politi som har ansvar for bevoktningen av Sveriges grenser. Det er imidlertid ikke en nasjonal ressurs, men hvert len har sitt eget grensepoliti.

Oppgavene varierer avhengig blant annet av lenenes geografiske forhold. I første hånd utføres indre utlendingskontroller, innreisekontroller og spaning mot etterlyste utlendinger. Systematisk kontroll av innreisende og utreisende skjer bare for reisende til/fra plasser utenfor schengenområdet. Siden 2007 er landene på den andre siden av Østersjøen med i schengenområdet, så sådanne kontroller finns i første hånd på Arlanda og Landvetter lufthavner, knapt lengre i fergehavner. En del andre lufthavner har charterflyvninger ut av schengenområdet, ofte ganske glest mellom flyvningene. I Stockholms län har grensepolitiavdelingen (475 ansatte) også ansvar for orden og sikkerhet på Arlanda lufthavn og området rundt.

Tullverket er den myndighet som håndterer bevoktning mot smuggling av varer ved grensen, inklusive narkotika.

## Referanser
Lara González Ortega

**Lara González Ortega** (født 1992 i Santa Pola) er en spansk håndballspiller, som spiller for den franske klubben  og det spanske kvinnelandslaget.

## Karriere
### Klubb
González startet sin håndballkarriere i Elche i 2009. Under 2011/12-sesongen ble hun toppscorer i den spanske ligaen med sine 220 mål, og skrev etter sesongen under for den franske klubben Metz.

I Metz fylte hun tomrommet etter Claudine Mendy, og delte den venstre bakspillsposisjonen med Grâce Zaadi. I sin første sesong med klubben vant hun den franske serien, den franske cupen, og kronet sesongen med finale i EHF-cupen som de tapte sammenlagt 64&ndash;63 mot den danske klubben Team Tvis Holstebro.

### Landslag
González ble tatt ut i bruttotroppen til det spanske kvinnelandslaget foran Håndball-VM 2011, men var ikke blant de 16 utvalgte.

Hun deltok under Junior-VM i håndball for kvinner i 2012, og endte som den fjerde beste målscoreren under mesterskapet, selv om Spania endte på 14.-plass.

González ble året etter tatt ut i A-landslagstroppen foran Håndball-VM 2013, hvor hun scoret syv mål på seks kamper.

Hun fikk fornyet tillit under Håndball-EM 2014.

## Meritter
### Metz
* Fransk seriemester: 2013, 2014
* Fransk cupgull: 2013
* Fransk ligacupgull: 2014
* EHF-cupfinalist: 2013

## Referanser


## Eksterne lenker
* 
* Profil hos *.com*
Mavoko

**Mavoko** (også kjent som **Athi River**) er en by og en kommune i Machakos fylke i Kenya. Ved folketellingen 2009 hadde byen  innbyggere, hele kommunen hadde  innbyggere.

Mavoko har en stasjon på jermbanestrekningen Nairobi–Mombasa.

## Referanser
Beatriz Escribano

**Beatriz Escribano Sánchez-Mateos** (født 4. mai 1990 i Alcázar de San Juan) er en spansk håndballspiller, som spiller for den franske klubben  og det spanske kvinnelandslaget.

## Karriere
### Klubb
Escribano startet å spille håndball som 8-åring, på skolen «El Santo» i hjembyen Alcázar. Seks år senere meldte hun seg inn i klubben  hvor hun i 2008 fikk sin profesjonelle debut.

Etter fire sesonger i Segunto flyttet hun med Elisabeth Chávez til Frankrike og signerte for klubben .

### Landslag
Escribano ble allerede som 13-åring tatt ut på aldersbestemte landslag, og har deltatt i tre europamesterskap og to verdensmesterskap i de yngre klassene.

Hun ble tatt ut i bruttotroppen til det spanske kvinnelandslaget foran Håndball-EM 2010, Håndball-VM 2011, Håndball-EM 2012 og Håndball-VM 2013, men var ikke blant de 16 utvalgte i noen av mesterskapene.

Escribano ble til slutt tatt ut i den spanske mesterskapstroppen foran Håndball-EM 2014, men fikk minimalt med spilletid.

## Referanser


## Eksterne lenker
* 
* Profil hos *.com*
Voksenkollveien (Oslo)

**Voksenkollveien** (7A–61, 2A–138) er en vei i Voksenåsen i bydel Vestre Aker i Oslo. Den tar av vestover fra Holmenkollveien nord for Holmenkollbakken og tar en stor runde rundt åsen før den ender i Holmenkollveien igjen nordøst for platået, nær Frognerseteren.

Dette er altså å regne for en slags ringvei rundt Voksenåsen. Langs veien er flere steder med storslått utsikt, ikke minst nær veiens vestligste punkt ved Kragstøtten, minnesmerket over veidirektør Hans Hagerup Krag. Der er det utsikt både mot Oslofjorden og over Bogstadvannet og Sørkedalen, noe avhengig av hvordan vegetasjonen nedenfor holdes i sjakk.

Veien hadde fra tidlig av spredt villabebyggelse, med til dels svært store villaer. På 1990- og 2000-tallet har det skjedd en viss fortetning langs deler av veien, med flere boligfelt bygget ut bl.a. i begynnelsen av veien og vest for Voksenkollen stasjon på Holmenkollbanen. Ellers har kjente steder som Lysebu og Soria Moria avkjørsler fra Voksenkollveien.

## Bebyggelse
* Nr. 7–11: Småhus oppført på 19 tomteparseller på eldre villaeiendom
* Nr. 13–17: Voksensetertunet (ark. Hille Melbye Arkitekter), 14 eneboliger og 7 rekkehusenheter oppført 1998–99
* Nr. 14: Stor nybarokk villa (ark. Carl Berner) oppført 1920 for Peter M. Røwde, siden kjøpt av Stein Erik Hagen
* Nr. 20: Her lå i sin tid Anne Kures hotell (jf. Anne Kures sti)
* Nr. 33: Kongsseteren
* Nr. 60: Soria Moria hotell og konferansesenter
* Nr. 80–88: Tidligere tjenesteboliger for Soria Moria, organisert i sameie. Her foreligger planer om betydelig utbygging
* Nr. 112–134: Voksenkollgrenda med 30 eneboliger, innflyttet fra 1995

## Bilder fra veien

Fil:Kragstøtten II.jpg|Gustav Lærums minnesmerke over veidirektør Hans Hagerup Krag
Fil:Voksenkollveien 14.jpg|Voksenkollveien 14, kanskje den største og staseligste villaen i veien
Fil:Anne Kures hotell.jpg|Anne Kures hotell i nr. 21 brant i 1941, men ruinene står der fortsatt.
Fil:290 Kongssæteren, Kristiania - no-nb digifoto 20150911 00110 bldsa PK09472.jpg|Kongsseteren i nr. 33. Fra Nasjonalbibliotekets samling.


## Referanser


## Kilder
* 

## Eksterne lenker
*
Voksenliveien (Oslo)

**Voksenliveien** (1–13, 2–28) er en vei i Voksenlia i bydel Vestre Aker i Oslo. Den går som blindvei sørøstover fra Hospitsveien.

Navnet ble vedtatt i 1927. Veien har villabebyggelse.

## Kilder
* 

## Eksterne lenker
*
Martin Ulstein

**Martin Lauritz Petter Ulstein**  (født 13. desember 1893, død 6. juni 1948) var en norsk bedriftsleder, gründer og ordfører fra Ulstein. Han var nummer 3 av 7 barn av Ole Bretanus Ulstein (1857–1927) og Dina Elisa Larsdatter Osnes (1859–1919)

I 1917 etablerte han selskapet *[[Ulstein Group|Ulstein Mekaniske Verksted]]* som siden har utviklet seg til industrikonsernet Ulstein Group. Han fikk finansiering ved Ulstein Sparebank, med faren som kausjonist, og kjøpte 800 kvadratmeter grunn fra sin onkel. Han startet verkstedet sammen med svogeren Andreas Flø. Arbeidsoppgavene i starten var å bygge om fiskebåter til motoriserte fartøy for det lokale markedet.

Martin Ulstein engasjerte seg også i lokalpolitikken, og var ordfører i Ulstein kommune for Venstre. Han døde på vei hjem fra et møte i Fylkestinget den 6. juni 1948, uten å ha fått et helt år i ordførerstolen.

Etter bortgangen til Martin Ulstein drev hans ektefelle, Inga Ulstein, selskapet i lengre tid. Alle de seks barna, Dagny, Inger, Magnulf, Kolbein, Idar, og Ragnhild, bidro til å bygge selskapet videre det industrikonsernet det er blitt. Spesielt var det Kolbein og Idar. 

## Referanser
Wote

**Wote** er en by i Kenya, 130 km sørøst for Nairobi. Den er hovedstaden i Makueni fylke i den tidligere provinsen Eastern. Den hadde 56&nbsp;419 innbyggere ved folketellingen i 1999. Byen er inndelt i seks kretser: Kako, Kaumoni, Kikumini, Muvau, Nziu og Wote.
Run the Jewels

**Run the Jewels** er en amerikansk hiphop-duo fra New York som består av musikerne El-P (Jaime Meline) og Killer Mike (Michael Render) med bakgrunn fra henholdsvis Company Flow og OutKasts Dungeon Family collective. Duoen ble grunnlagt i 2013.

Samme år utga de to albumet *Run the Jewels,* og året efter oppfølgeren *RTJ 2*. Begge albumene mottok svært gode kritikker.

24. desember 2016 utkom oppfølgeren *Run the Jewels 3* som digital nedlasting, mens den fysiske utgaven ble lansert i USA 13. januar 2017 og én uke senere i andre land. Også dette albumet ble møtt med meget gode kritikker, blant annet i magasinet *[[Rolling Stone]].*

Den 3. juni 2020 ble gruppens fjerde album, *RTJ4,* lagt ut til nedlasting, og siden duoen ikke tar betalt for utgivelsene sine, kunne man velge å bidra økonomisk til et juridisk støttefond for politiske aktivister istedenfor. Igjen ble utgivelsen gjennomgående møtt med meget positive anmeldelser, blant annet i *[[The Guardian]]* og *[[Rolling Stone]].* Låten «Walking in the Snow» fra albumet *RTJ4* handler om drapet på , som i 2014 i likhet med George Floyd i 2020 ble kvalt av en politibetjent, og blir sunget under demonstrasjoner for Black Lives Matter. Killer Mike er i særdeleshet kjent for å være svært politisk aktiv for afro-amerikaneres rettigheter og på USAs politiske venstreside; han har blant annet gitt sin støtte til presidentkandidaten Bernie Sanders ved valgene i 2016 og 2020.

Run The Jewels utgir musikken sin både i fysisk format og som gratis nedlastinger, slik at hovedinntekten stammer fra live-opptredender og *merchandise-*salg.

## Diskografi

### Studioalbumer

### Remixer

### EP-er

### Singler

## Referanser


## Eksterne lenker
* 
* 
*
Kristiansund sykehus

**Kristiansund sykehus** var et somatisk lokalsykehus i Kristiansund, åpnet i Herman Døhlens vei 1 i 1985. 

Sykehuset har siden 1. januar 2002 vært eid av den norske stat gjennom det regionale helseforetaket Helse Midt-Norge. Sykehuset ble erstattet av Sjukehuset Nordmøre og Romsdal på Hjelset mai 2025 

## Historikk
På 1890-tallet ga ekteparet Nicolay H. Knudtzon III og Caroline Knudtzon tomten Frueenga til Kristiansund by, for at det kunne bygges sykehus der. Sykehuset stod ferdig våren 1899. Caroline Knudtzons far var distriktslege Martin Tuxen Werring, og doktor Werrings mangeårige engasjement for folkehelsen i byen kan ha bidratt til ekteparets motivasjon for å sørge for at Kristiansund fikk et høyst tiltrengt sykehus.

Fra 2002 til 2011 var Kristiansund sykehus en del av helseforetaket Helse Nordmøre og Romsdal, og siden 2011 har det vært en del av Helse Møre og Romsdal.

Den 19. desember 2014 ble det gjort vedtak om at sykehuset i Kristiansund skulle slås sammen med sykehuset i Molde, og at et fellessykehus for hele nordmøre og romsdal skulle bygges på Hjelset i Molde. Grunnstenen til det nye fellessykehuset ble lagt ned i 2021. Åpningen av det nye sykehuset skal finne sted 2.&nbsp;juni 2025.

## Referanser
Sentrum Bokseklubb

**Sentrum Bokseklubb** er en bokseklubb i Oslo. Klubben ble stiftet den 24. februar 1965 av Leif Hvalby, hans kone Karin og Einar Eriksen. Tre år senere, i 1968, ble den Norges beste klubb med 3 mestere i forskjellige vektklasser. Den har også flere norgesmesterskap i seniorklassen.

## Historie
Klubben skulle først hete Stjernen, men det navnet var allerede brukt av en annen idrettsklubb, og da ble det bestemt at navnet skal være Sentrum ! Og klubb fargene ble grønn og svart. SBK holder nå til på Vahl skole i Herslebsgate 26. i Oslo sentrum.

Hovedtreneren er Leif Hvalby, som hadde sin debut i bokseringen i 1946. Han er to ganger Norgesmester, ble kåret til etterkrigstidens beste bokser i Norge, og hadde 195 seire i sine 203 kamper. I 2009 fikk han Kongens fortjenstmedalje i sølv for sitt bidrag gjennom mange år til boksesporten.

Hans trener og mentor var Haakon Hansen, som deltok i OL i 1924. Hansen ble senere proff i Chicago i USA og på sitt beste rangert som nr. seks i verden. Da han la opp,s to han med 22 seire, 17 tap og syv uavgjort.

Etter at Leif Hvalby la opp sin aktive karriere, trente han både det norske bokselandslaget og flere norske proffboksere. Samtidig fikk han fram flere norgesmestere, og SBK har flere ganger blitt kåret til Norges beste klubb.
## Referanser
Chakuriki

**Chakuriki Gym** er en thaiboksing-klubb med hovedkontor i Amsterdam, Nederland. Den ble grunnlagt i 1972, og er blant de eldste thaiboksing-treningssentre i Nederland.

Chakuriki Gym ble av Thom Harinck, som opprinnelig begynte å undervise sin egen stil som heter «Chakuriki», en blanding av teknikker fra boksing, Kyokushin-karate, judo, jiujutsu og bryting. I 1978 ble utøvere av chakuriki de første nederlendere som kjempet på Lumpini Stadium i Bangkok, Thailand.

## Historie
I løpet av slutten av 1970-tallet, ble Chakuriki rivaler av Mejiro Gym. Mens Chakurikis thaiboksere var kjent for sin mentale og fysiske seighet, Mejiro har hatt et rykte for sin tekniske stil. Thaiboksing konkurranser ble holdt jevnlig i Jaap Edenhal Arena i Amsterdam og både Mejiro og Chakurikis thaiboksere etablert seg som den beste i landet. Denne rivaliseringen hjalp til med å heve standarden på nederlandsk thaiboksing og gitt noen av de beste utøverne i denne epoken. 1980-tallet og begynnelsen av 1990 så en ny generasjon av thaiboksere i fra Chakuriki som Peter Aerts og Branko Cikatić som hjalp til å danne historien om K-1.

## Eksterne lenker
* Chakuriki Pancration Rings Holland Amsterdam
Vangen (Oslo)

**Vangen** (3–15, 2B–14C) er en vei på Nordstrandshøgda i bydel Nordstrand i Oslo. Den går fra Munkelia til Sigurd Johannesens vei.

Veien fikk navn i 1917 etter villaen Vangen i nr. 12. Nordstrandhallen er i nr. 3.

## Kilder
* 

## Eksterne lenker
*
Vassfaret (Oslo)

**Vassfaret** (1–11, 2–16) er en vei på Holmen i bydel Vestre Aker i Oslo. Den går fra Tråkka til Bjørnveien.

Navnet ble vedtatt i 1952. Veien har blokkbebyggelse fra 1950-årene. Den er erklært verneverdig.

## Referanser


## Kilder
* 

## Eksterne lenker
*
Vestgrensa (Oslo)

**Vestgrensa** (1–27, 2–32) er en vei i Ullevål hageby i bydel Nordre Aker i Oslo. Den går fra Sognsveien like nord for John Colletts plass og nordvestover gjennom Ullevål hageby. Etter å ha passert under Sognsvannsbanen like ved der Vestgrensa stasjon lå frem til 1999, ender Vestgrensa ved Bukken Bruses vei.

Veinavnet ble vedtatt i 1918. Det mest markante bygget er nr. 2, en nyklassisk bygning (ark. Ivar Næss) med søylefront mot John Colletts plass. Den huset i sin tid Ullevål kino, men huser i dag Ragnar Frisch' auditorium for Universitetet i Oslo samt forretninger. Ellers har veien for det meste villabebyggelse.

## Referanser


## Litteratur
* 

## Eksterne lenker
*
Meldalsfunnene

**Meldalsfunnene** er gjenstander fra et stort gravfelt på Vahaugen i Meldal, Trøndelag, om lag tre kilometer nord for Storås.

Feltet ble utgravd i årene 1917–1919 av arkeologen Theodor Petersen. I alt ble det undersøkt 211 graver under flat mark, alle enkle branngraver. Stort sett var den døde blitt brent på stedet, og de brente knoklene og eventuelle gravgaver ble så lagt i keramikkar som så ble lagt i en enkel grav og dekket med en steinhelle. Gravene dateres til eldre jernalder, til perioden 200–550 e.Kr. Funnene ble publisert i Norske Oldfunn i 1923.

I 1946 ble det reist en minnestein på stedet, og de gjenværende dekkhellene ble stablet opp som monument over gravstedet. Funnstedet vedlikeholdes av Trøndelag fylkeskommune, som har satt opp informasjonstavle her.

## Litteratur
* 
* 
* Ingvild Sjøbakk. *Livet pa Vahaugen : en arkeologisk analyse av et gravfelt fra eldre jernalder i Meldal kommune*. Masteroppgave i arkeologi NTNU, 2007
* Ingvild Sjøbakk. «Kjønn eller intetkjønn i livet etter døden?» I: *Nicolay*, nr 101 (2007)
*
Våronnveien (Oslo)

**Våronnveien** (1–17, 2–14) er en vei på Manglerud i bydel Østensjø i Oslo. Den går fra Plogveien til Rugveien.

Navnet ble vedtatt i 1955, og også en rekke andre veier i området har navn hentet fra landbruket.

Bebyggelsen er for en stor del blokker i Manglerudjordet borettslag fra 1956.

## Referanser


## Kilder
* 

## Eksterne lenker
*
Torkild Masvie

**Torkild Masvie** (født 1956) er siden 25. mai 2017 biskop i Den Lutherske Kirke i Norge. 
## Liv og virke
Han er en norsk teolog utdannet fra Menighetsfakultetet.  Han har siden tatt videre studier ved Theologische Akademie i Celle, Fuller School of World Mission i Pasadena og The Hebrew University i Jerusalem.

Han har vært seniorpastor i Messiaskirken fra 2005 og lærer ved studieprogrammet «Ad fontes».

Masvie vokste opp i Buenos Aires og Kobe. Etter studiene arbeidet han fra 1983 til 1992  i ulike stillinger i Norges Kristelige Student- og Skoleungdomslag. Deretter var han i 11 år generalsekretær i Caspari Center for bibelske og jødiske studier. I ti år var han i  Jerusalem før han i 2002 dro til USA og var der i tre år for å etablere en avdeling av senteret og en støttevirksomhet der.

## Utgivelser
* *Walking with Jesus through the Jewish Calendar* Participant's Guide 2005 ISBN 978-0978974213

## Eksterne lenker
* Om Torkild Masvie
* Første bispevigsling i Den Lutherske Kirke i Norge
Evelyn Baring, 1. jarl av Cromer

**Evelyn Baring**, 1. jarl av Cromer (født 26. februar 1841 i Cromer, død 29. januar 1917 i City of Westminster i London) var en britisk politiker og koloniadministrator. Han regnes som en av Det britiske imperiets store administratorer. 

## Liv og virke
Han var av bankfamilien Baring og faren til blant andre Evelyn Baring, 1. baron Howick av Glendale.

Baring hadde militær utdannelse og tjenestegjorde blant annet på Korfu. Han avanserte her i 1862 til å bli adjutant for Henry Knight Storks, den britiske høykommissæren på De joniske øyer. I 1864 fulgte han Storks til Malta og senere til Jamaica. I 1868 til 1869 tok han stabsutdannelse og arbeidet deretter i to år i War Office, hvor han arbeidet med innføringen av reformene etter Krimkrigen.

I 1872 dro han til Britisk India, hvor han var til 1876. Han var sekretær for sin fetter lord Northbrook som var britisk visekonge i landet. Her ble hans administrative talenter tydelige. Da lord Northbrook gikk av i 1876, vendte også Baring hjem, og han ble tildelt Indias stjerneorden og forfremmet til major.

1877 til 1879 var han ansvarlig for finansene i det britisk-kontrollerte Egypt. Deretter var han i tre råd visekongen av Indias finansielle rådgiver før han vendte tilbake til Egypt hvo han etter Urabi-opprøret ble generalkonsul, og dermed landets *[[de facto]]* hersker. Han gjennomførte her omfattende administrative reformer.

Han ble adlet i 1896 og utnevnt til 1. jarl av Cromer. Da han i 1907 kom tilbake til Storbritannia, gikk han inn i Overhuset, hvor han ble en del frihandelsfløyen innen unionspartiet.

## Referanser




## Eksterne lenker
* 
*
Flaenveien (Oslo)

**Flaenveien** (1–17B, 2–12) er en vei på Flaen i bydel Grorud i Oslo. Den går fra Nordtvetveien til Karl Flods vei.

Navnet ble vedtatt i 1951. Bebyggelsen er for en stor del blokker og tomannsboliger. Blokkene på nordsiden tilhører Flaen borettslag.

## Referanser


## Kilder
* 

## Eksterne lenker
*
Kapsabet

**Kapsabet** er en by i den tidligere provinsen Rift Valley. Den er hovedstaden i Nandi fylke og ligger 40 kilometer sørvest for Eldoret langs hovedveien C39 til Chavakali. Byen hadde en befolkning på 86&nbsp;803 ved folketellingen i 2009. Majoriteten av innbyggerne tilhører Nandi-delen av Kalenjinfolket.

Mange suksessrike løpere er født i eller nær Kapsabet, inkludert Bernard Lagat, Robert Kipkoech Cheruiyot, Peter Rono, Wilfred Bungei, Pamela Jelimo, Rodgers Rop, Janet Jepkosgei, Martin Lel og Janet Cherobon-Bawcom. Årlig arrangeres et maraton med start i Kapsabet og mål i Eldoret.

Eldoret internasjonale lufthavn ligger omtrent 30 km unna sentrum. 

## Referanser
Flesåstunet (Oslo)

**Flesåstunet** (3–13, 2A–14) er en vei på Sogn i bydel Nordre Aker i Oslo. Den går fra Flesåsveien til Haugerud gård.

Navnet — etter Flesåsen — ble vedtatt i 2002.

## Referanser


## Kilder
* 

## Eksterne lenker
*
Flatengen (Oslo)

**Flatengen** er en gangvei på Helsfyr i bydel Gamle Oslo. Den går fra Fyrstikkalleen til Malerhaugveien.

Navnet ble vedtatt i 2002.

## Kilder
* 

## Eksterne lenker
* Malerhaugen vel
Berit Sellevold

**Berit Jansen Sellevold** (født 22. februar 1941) er en norsk fysisk antropolog og osteoarkeolog. 

Hun tok i 2001 Ph.D-graden ved Universitetet i Oslo med avhandlingen *From Death to Life in Medieval Hamar. Skeletons and Graves as Historical Source Material *. Senere har hun vært ansatt som seniorforsker ved Norsk institutt for kulturminneforskning (NIKU) i Oslo, hvor hun jobbet med analyser av menneskeskjeletter fra arkeologiske utgravninger, deriblant levningene av Søgnekvinnen. Sellevold har jobbet også med spørsmål knyttet til etiske retningslinjer ved behandling av menneskelige levninger, og var medlem i Nasjonalt utvalg for vurdering av forskning på menneskelige levninger (Skjelettutvalget).

## Utvalgte publikasjoner

* Sellevold, B. J. 2014. *Old Bones. Osteoarchaeology in Norway: yesterday, today and tomorrow*. Novus Forlag 2014 (ISBN 978-82-7099-783-1) 341 s. 
* Sellevold, B. J. 2011. «Norway/Norge». I: Márquez-Grant, N. & Fibiger, L. *The Routledge Handbook of Archaeological Human Remains and Legislation*. 
* Sellevold, B. J. 2001. From death to life in medieval Hamar. Skeletons and graves as historical source material. Acta Humanoria 109 
* Sellevold, B. J. et al. 1984. *Iron age man in Denmark*. København:Kongelige Nordiske oldskriftselskab

## Referanser


## Eksterne lenker
* Berit Skjellevold: «Etikk og gamle skjeletter» , De nasjonale forskningsetiske komiteene, 2009
* «Beinarkeologen», NRK
Charlie Austin

**Charles** «**Charlie**» **Austin** (født 1989) er en engelsk fotballspiller som spiller for .

Han har tidligere spilt for de engelske klubbene Queens Park Rangers, Kintbury Rangers, Hungerford Town, Poole Town,  og . Austin ble funnet skyldig i overfall i 2013 etter at han hadde slått en mann som hadde beskyldt han for å bruke narkotika på toalettet i en nattklubb. Han fikk en bot på £1800 i tillegg til at han måtte betale £1320 i erstatning.

## Referanser


## Eksterne lenker
* 
* Charlie Austin profile
* Charlie Austin på Thetopforward.com
MINUSCA

**Mission intégrée multidimensionnelle de stabilisation des Nations Unies en République centrafricaine**, **MINUSCA**, er en fredsbevarende FN-styrke i Den sentralafrikanske republikk opprettet 10. april 2014 ved FNs sikkerhetsråds resolusjon 2149. MINUSCA ble operativ 15. september 2014, da den overtok etter afrikanske fredsbevarende styrker.

## Bakgrunn
Bakgrunnen for operasjonen var at Den sentralafrikanske republikk siden 2013 var preget av en voldelig konflikt der opprørsgruppen Seleka tilkjempet seg makten. Mer enn  mennesker ble drept fra januar til september 2014 og 25 % av befolkningen flyktet fra sine hjem som følge av stridighetene mellom kristne og muslimer. FN anslo at antallet barnesoldater kunne være oppe i .

Den afrikanske union (AU) og Frankrike sendte i 2013 soldater til landet. MINUSCA overtok 15. september oppgavene til MISCA, AUs fredsbevarende styrke. FNs kontor for fredsbygging, BINUCA, ble samtidig integrert i MINUSCA. 

## Mandat
Sikkerhetsrådet ga MINUSCA i oppgave å beskytte sivile, støtte overgangsprosessen og de midlertidige myndighetene i landet, sikre leveranser av nødhjelp og FNs arbeid, fremme menneskerettighetene, støtte rettsapparatet og rettsstaten, samt arbeide for avvæpning, demobilisering, reintegrering av soldater i væpnede grupper og repatriering av stridende fra utlandet.

## Styrke og ledelse
Sikkerhetsrådet godkjente en uniformert styrke på  for MINUSCA, størsteparten av dette soldater, men også en komponent av politifolk. Per 28. februar 2017 hadde MINUSCA en styrke på  mann i uniform, derav  soldater,  militærobservatører og  politifolk.

Styrkens politiske leder er gaboneren Parfait Onanga-Anyanga, som er spesialrepresentant for FNs generalsekretær. Styrkesjef er generalløytnant Balla Keïta fra Senegal.

## Referanser


## Eksterne lenker
* MINUSCAs nettsted
* Om MINUSCA, FNs nettsted
From Hell

***From Hell*** er en amerikansk skrekk-thriller fra 2001 som omhandler Scotland Yards politiinspektør Frederick Abberline (spilt av Johnny Depp), som etterforsker de mystiske drapene på de prostituerte i Londons Whitechapel-distrikt. Grovt sett baserer filmen seg på historien om Jack the Ripper, historiens kanskje mest notoriske og gåtefulle seriemorder.

## Handling
I 1888 bor Mary Kelly og noen prostituerte i London. Når vennen deres Ann Crook blir kidnappet, blir de trukket inn i en konspirasjon med lenker til den politiske eliten. Kidnappingen etterfølges av det grufulle drapet på en annen kvinne, Martha Tabram; og det blir tydelig at de prostituerte blir jaktet på. Drapene vekker oppmerksomheten til politi-etterforsker Frederick Abberline fra Whitechapel. Hans kollega, Peter Godley, forsøker å forstå vennens ville teorier.

Deres undersøkelser avslører at drapene blir gjennomført av en utdannet person, på grunn av de presise og nesten kirurgiske metodene som brukes. Abberline konsulterer Sir William Gull, en doktor for den kongelige familien. Under dette møtet avsløres det at Abberline sliter med opium-avhengighet. Gulls oppdagelser, kombinert med hans overordnede som hindrer hans etterforskning, tror Abberline at en farligere og mer organisert konspirasjon enn han opprinnelig trodde. Abberline blir dypt involvert i saken, og han blir underveis forelsket i Mary.

Abberline tror at frimurere muligens står bak disse forbrytelsene. Hans overordnede, en høytstående frimurer selv, suspenderer Abberline. Det avsløres at Gull er morderen. Abberline trekker pistolen sin. Men før han rekker å skyte Gull, blir han slått ut av Ben Kidney - En annen frimurer. Frimurerne forsøker deretter å få eliminert Abberline uten å etterlate seg noen vitner.

## Rollebesetning
* Johnny Depp som inspektør Fred Abberline
* Heather Graham som Mary Kelly
* Ian Holm som sir William Gull
* Robbie Coltrane som sersjant Peter Godley
* Ian Richardson som sir Charles Warren

## Referanser


## Eksterne lenker
*
Postnummerkatalogen

**Postnummerkatalogen** er en fortegnelse over Norges poststeder med postnummer, første gang utgitt i mars 1968 av Poststyret. Hvert poststed (i hovedsak postkontor) i landet fikk med dette en unik firesifret kode basert på geografiske regioner.

Postnummer ble etter lang tids utredning innført i Norge våren 1968, med det formål å effektivisere postgangen i landet. Tidligere var det tilstrekkelig å angi poststedets navn i adressen, ettersom Postens personell hadde de nødvendige geografiske kunnskaper for at post skulle havne på riktig sted, og posten ble fremdeles håndsortert. Postnumrene ble innført i forkant av maskinell sortering av brev og annen post, hvilket skulle gi billigere og hurtigere sortering.

Med dette ble landet inndelt i ti geografiske *soner* med førstesiffer 0-9, og der annet siffer ble gitt til en mindre region innen denne sonen, tredje siffer angav et avgrenset område innenfor dette regionen, og fjerde siffer indikerte selve poststedet. Det ble også gitt veiledning i hvordan post skulle adresseres med postnummer og -sted. Opprinnelig var det kun ni soner, ettersom Oslo ikke fikk postnummer før i 1984.

Den første utgaven av Postnummerkatalogen hadde omkring fire tusen postnummer, og omfattet ikke Oslo, ettersom det her ble benyttet *sonetall* frem til våren 1984.

## Postnummersoner

De ni postnummersonene med fylker er:

* 0: Oslo
* 1: Oslo, Akershus, Østfold
* 2: Akershus, Hedmark, Oppland
* 3: Buskerud, Vestfold, Telemark
* 4: Aust-Agder, Vest-Agder, Rogaland
* 5: Rogaland, Hordaland, Sogn og Fjordane
* 6: Sogn og Fjordane, Møre og Romsdal
* 7: Trøndelag, Nordland
* 8: Nordland, Jan Mayen
* 9: Nordland, Troms, Finnmark, Svalbard

## Postnummerkatalogen 1968

Fylkene følger inndelingen i 1968.
### [[Akershus]]

### [[Østfold]]

### [[Akershus]] (fortsatt)

### [[Hedmark]]

### [[Akershus]] (fortsatt)
Rodney Williams

**Rodney Errey Lawrence Williams**  (født i Swetes) er en antiguansk lege og politiker for Antigua Labour Party. Han ble 14. august 2014 generalguvernør i Antigua og Barbuda. Tidligere har han vært minister og parlamentsmedlem.

## Bakgrunn
Williams er sønn av politikeren Ernest Emmanuel Williams som representerte Antigua Labour Party (ALP) i parlamentet. Han fikk skolegang ved Antigua Grammar School. 

Williams studerte medisin og i 1976 ble han uteksaminert fra University of the West Indies i Mona på Jamaica. Etter dette arbeidet han som lege i hjemlandet. Senere spesialiserte han seg i flymedisin i Storbritannia og USA og studerte idrettsmedisin i USA.

## Parlamentsmedlem og minister
Da faren døde i 1984 stilte Williams til valg i valgkretsen faren hadde representert. Fra 1992 til 2004 var han regjeringsmedlem i regjeringene til Vere Bird og Lester Bird. Williams hadde ministeransvar for økonomisk utvikling, turisme, industri og miljø fra 1992 til 1994, deretter var han minister for  utdanning, kultur og teknologi fra 1994 til 2004. Han var parlamentsmedlem til 2004, da han tapte sitt sete i Representantenes hus.

## Generalguvernør
Williams overtok embetet som Antigua og Barbudas generalguvernør etter Louise Lake-Tack. Han ble innsatt 14. august 2014.

Etter at han overtok som generalguvernør ble han av dronning Elisabeth II utnevnt til storkorsridder av Sankt Mikaels og Sankt Georgs orden. Han ble dermed adlet og fikk rett til å føre tiltaleformen *[[sir]]* foran sitt navn.

## Referanser
Michael Schulte

**Michael Schulte** (født 1963) er professor i nordisk språkvitenskap og runolog ved Universitetet i Agder (UiA).

## Germansk filologi, nordisk språkhistorie, runologi
Michael Schultes forskningsinteresser innbefatter nordisk språkhistorie, runologi, skriftsystemer og ortografi, samt kognitiv grammatikk. Hans doktoravhandling har tittelen Grundfragen der Umlautphonemisierung og er utgitt som supplementbind 17 i Reallexikon der Germanischen Altertumskunde (Berlin, New York: De Gruyter, 1998). 
Schulte har publisert mer enn 100 internasjonale bidrag i profilerte tidsskrifter innenfor runologi, germansk språkhistorie, historisk sosiolingvistikk og skriftsystemer (se databasen CRIStin). Til 2018 arbeidet han med det nasjonale prosjektet “Norsk språkhistorie”, som ble utgitt i fire bind (se nsh.novus.no). Schulte ble professor-II ved Heliopolis University i Kairo i 2019. Han er visepresident av International Society for Dialectology and Geolinguistics (ISDG) og professor-II ved Islands Universitet.

## Medlem av vitenskapsakademier
Schulte er medlem av flere nordiske vitenskapsakademier: Det Kongelige Norske Videnskabers Selskab (DKNVS) i Trondheim, Kungl. Gustav Adolfs Akademien för Svensk Folkkultur, og Agder Vitenskapsakademi (AVA). I 2023 ble han valgt inn som ”Fellow” i Royal Historical Society, og i 2024 i Academia Europaea. Schulte er en internasjonal samarbeidspartner av Akademi-prosjektet “Runische Schriftlichkeit in den germanischen Sprachen – Runic Writing in the Germanic Languages (RuneS)” i Tyskland, som er et 16-årig forskningsprosjekt ledet av Akademie der Wissenschaften zu Göttingen.

Michael Schulte er også styremedlem i SEKEM Scandinavia siden 2008.

## Priser
Michael Schulte mottok i 2014 Fridtjof Nansens belønning for fremragende forskning (Nansenfondet), historisk-filosofisk klasse, for sitt arbeid innen germansk og eldre nordisk språkhistorie.

## Publikasjoner (i utvalg)
* Urnordisch. Eine Einführung. Praesens Verlag, 2018
* Norsk språkhistorie, NSH IV (chap. 2-3), Novus, 2018
* (editor) Grammarians, Skalds and Rune Carvers, Benjamins, 2016
* Language and Literacy in Early Scandinavia and Beyond, NOWELE-suppl., 2011
* Grundfragen der Umlautphonemisierung, 1998

## Referanser


## Eksterne lenker
* Michael Schulte, UiA 
* Internasjonale bidrag, CRIStin, Schulte, Michael
Marguerite Pindling

**Marguerite Matilda Pindling** (født 26. juni 1932 i Long Bay Cays i South Andros) er en bahamansk politiker som var generalguvernør på Bahamas fra 2014 til 2019.

## Bakgrunn og virke
Pindling er datter av Reuben og Viola McKenzie, og vokste opp sør på øya Andros. Faren var hvit og moren svart. 

Hun flyttet i 1946 til Nassau og tok videre skolegang der. I 1956 giftet hun seg med advokaten Lynden Pindling, som var politisk engasjert og som ble valgt til parlamentet samme år. Fra 1967 til 1969 var Lynden Pindling førsteminister. Etter at han ledet landet til selvstendighet, var han fra 1969 til 1992 statsminister på Bahamas. Paret fikk fire barn. I tiden ektemannen var statsminister støttet Marguerite Pindling sin mann i hans politiske virke og drev veldedighetsarbeid, blant annet for Bahamas Red Cross, Children's Emergency Hostel og Hope Dale School. Marguerite Pindling engasjerte seg også i partiarbeidet i Progressive Liberal Party og ble en lederskikkelse i partiets kvinneavdeling.

## Generalguvernør
Den 8. juli 2014 ble Marguerite Pindling innsatt som generalguvernør på Bahamas. Hun tok over etter Arthur Foulkes, som hun tidligere hadde vikariert for ved anledninger der han var ute av landet. Hun var generalguvernør til 2019, da Cornelius A. Smith overtok embetet.

## Utmerkelser
Etter at mannen ble adlet i 1982, ble hun omtalt som *[[lady]]*. I nyttårslisten for 2006 ble Pindling utnevnt til kommandørdame av Sankt Mikaels og Sankt Georgs orden for sin politiske innsats og arbeid for lokalsamfunn og veldedighet. Hun ble derved adlet og fikk rett til å føre tiltaleformen *[[dame]]* foran sitt navn. I 2014 ble hun forfremmet til storkorsdame. 

## Referanser
Høn

**Høn** er et strøk som utgjør en grunnkrets i delområdet Fusdal i Asker kommune. Høn er også et eget poststed med postnummer 1375, og et stoppested for lokaltog på Drammenbanen.

Navnet er et gammelt gårdsnavn i egnen, i matrikkelutkastet av 1950 er det oppført to gårder, *Østre Høn* og *Vestre Høn*. Gammel skrivemåte var *Høen*. 

## Kilder
* «Høn», i Tor Chr. Bakken (red): Budstikkas store Asker og Bærum-leksikon, Kunnskapsforlaget 2008, s. 254, ISBN 978-82-573-1534-4
Mehran Amirahmadi

**Mehran Amirahmadi** (; født 1969) er en persisk forfatter og journalist som etter tjue år i Teheran, hvor han utga to diktsamlinger og to politiske debattbøker, gikk i landflyktighet etter presidentvalget i 2009. Han reiste til Norge hvor han etablerte seg med sin familie. Hans første roman er *Månepiken* (2013).

## Bibliografi
;På norsk
* 2013: *Månepiken*

;På persisk (titlene er oversatt)
* 2004: *«Konflikten mellom demokrati og despotisme i Iran»*
* 2002: *«Ledere av den konstitusjonelle bevegelse»*
* 1994: *«Jeg har rot i Iran»* (dikt) 
* 1992: *«Kjærlighet-kreft»* (dikt) 

## Referanser


## Eksterne lenker
* Presentasjon av Mehran Amirahmadi i Forfatterkatalogen på Forfattersentrums nettsider
Karin Berg

**Karin Berg** (født 1948) er tidligere direktør for Skimuseet og forfatter. Hun har skrevet flere bøker relatert til ski og skisport. Hun var direktør for Skimuseet til 1. september 2015.

## Bibliografi
* *Fra første stavtak — Skistavens historie* Kagge 2015 ISBN 9788248916888
* *Broderiet i kongens jakke* 2010
* *Hopp jenter, hopp* 1993
* *Fridtjof Nansen og hans kvinner* 2004
* *Ski i Norge* 1998
* *Igaliko: En grønlandsk bygd* . 1970 Utgitt i Danmark

## Referanser


## Eksterne lenker
*
Dél-Alföld

**Dél-Alföld** (Det sørlige slettelandet) er en statistisk (NUTS 2) region i det sørøstlige Ungarn. Navnet kommer fra det historiske landskapet Alföld (Den ungarske slette). Området er kjent for sine utmerkede  jordbruks- og hageprodukter, men også tekstiler og broderier (Kalocsa).

Regionshovedstaden er Szeged. Dél-Alföld består av fylkene Bács-Kiskun, Csongrád og Békés. I området finnes bl.a. byene Kecskemét, Szeged og Békéscsaba.

## Referanser
Skogsfjordelva

:*For elva i Finnmark med lignende navn, se [[Store Skogfjordelva]].*
**Skogsfjordelva** er ei elv på Ringvassøya i Karlsøy kommune i Troms. Den renner fra Skogsfjordvatnet til Skogsfjorden og er  lang. Elva er nederste del av Skogsfjordvassdraget, som har en total lengde på  og et nedbørfelt på . Middelvannføringen ved munningen er .

Skogsfjordelva er ei god fiskeelv, og det går både laks, sjøørret og sjørøye opp i elva. Elvas utløp i sjøen er viktige våtmarksarealer for fugl.

Vassdraget ble vernet mot kraftutbygging i Verneplan I for vassdrag i 1973.

## Referanser